Саҥа дьыллааҕы сценарий

Сценарийы суруйда: Турантаева-Бысыина Анна Алексеевна

Сценарий написан автором (Турантаева-Бысыина Анна Алексеевна, учитель начальных классов МКОУ «Тит-Арынская ООШ им. И.С. Колодезникова») для использования в школах на праздник Новый Год.

(*саҥа дьыллааҕы фон)*

**Ыытааччы:** Күндү мааны ыалдьыттарбытын,

Оскуола үлэһиттэрин,

Мэник-тэник кырачааннарбытын,

Саҥа дьыллааҕы дьоро киэһэ кыттааччыларын

Ыҥырабыт барыгытын залга,

Киэркэйбит кэрэ харыйаҕа.

Ыҥырабыт барыгытын залга

Ырыа-тойук бэлэхтээри,

Көрү-нары көҕүлээри

Саҥа дьыллааҕы эҕэрдэни тиэрдээри!

*(алын сүһүөх оҕолорун толоруутугар флешмоб)*

**Ыытааччы**: Саргылаах саҥа дьылынан күндү үөрэнээччилэр, үлэһиттэр, ыалдьыттар. Саргы-дьаалы төрүттэнэр, дьол-соргу тосхойор, күлүмүрдэс көмүс уоттаах киэһэтэ чугаһаан кэлбитинэн бука барыгытын эҕэрдэлиибит. Баҕарабыт барыгытыгар кытаанах доруобуйаны, чөл олоһу, үөрэххэ-үлэҕэ ситиһиилэри, дьиэ кэргэҥҥитигэр ил-эйэни.

Куруҥ тыаҕа мустаммыт,

Куобахчааннар элбэхпит.

Иллээх кэргэн буоламмыт,

Иирсээн диэни билбэппит.

*Уолаттар ансаамбылларын толоруутугар ырыа - «Моруос кэллэ».*

**Ыытааччы:** Иһэр, иһэр оҕолоор

 Иһэр Тымныы оҕонньор –

 Көрүҥүтүүй – ол иһэр

 Сиэнэ кыыстыын Хаарчааналыын,

 Сиэн уолунуун Саҥа Дьыллыын!

 Кинилэри кытта хоһоон кэһиилээх

 Иһэр сылбыт хаһаайына

 Кэрэ бэйэлээх Куобахчаан.

 Чэйиҥ эрэ, оҕолоор

 Уруйдуу-айхаллыы көрсүөҕүн -

 Күүтүүлээх ыалдьыттарбытын,

 Кэтэһиилээх кэһиилэрбитин

(*Тым-ныы о-ҕон-ньоооор) ыҥыраллар*

**Ыытааччы:** Саҥа Дьыллааҕы эҕэрдэлэрин тиэрдэллэр Тиит-Арыы сүрүн оскуолатын учууталлара

*(учууталлар эҕэрдэ номердара)*

Тымныы оҕонньор эҕэрдэтэ

Хаарчаана эҕэрдэтэ

Саҥа Дьыл э5эрдэтэ

Куобахчаан эҕэрдэтэ

*(бу кэмҥэ Ванесса Мэй ШТОРМ музыката тыаһыыр, долгуннар Куобахчааны уоран бараллар)*

**Тымныы оҕонньор:** Хайа бу тугуй? Туох буолла? Куобахчааммытын ким ылла, туох буолла?

**Хаарчаана:** Эһэкээн, ДОЛГУННАР кэлэннэр Куобахчааммытын илдьэ бардылар дии, хайдах буолабыт? Оскуола оҕолорун көмөҕө ыҥырабыт дуо?

**Тымныы о5онньор**: Ыҥырыахха, остуоруйа дойдутугар бааллара буолуо...

*(«В гостях у сказки» музыката тыаһыыр)*

**Остуоруйаһыт:** Күөх муора кытыытыгар,

 Буор үүтээн туомугар

 Отут үс сыл устатыгар

 Оҕонньордоох эмээхсин

 Олорбуттара эбитэ үһү.

**Көмүс балыкчаан:** Эмээхсиин, эмээхсиин…

**Остуоруйаһыт:** Хайалара бу мэһэйдэһэрий?

**Көмүс балыкчаан**: Эмээхсииин, һуу истибэт дуу… Эмээхсиииин…

**Остуоруйаһыт:** Тугуй? Ким мэһэйдэһэрий?

**Көмүс балыкчаан**: Эмээхсин, көмөлөс. Улуу Байҕал муҥур тойоно Нептун кэлэр сыл бэлиэтин Куобахчааны уоран ылла (ытыыр), өссө этэр: Байҕалым тымныы тыынын өссө күүһүрдэн оскуола оҕолоругар актированнай күннэрин элбэтиэм диир, дьиэҕэ олордуннар, ханна да быкпатыннар диэн куттуур. Ол гынан баран Нептун дьиҥэр наһаа сымнаҕас ээ, кини ырыаны-үҥкүүнү наһаа сөбүлүүр, остуоруйа иһиттэҕинэ уоскуйан утуйан хаалааччы.

**Остуоруйаһыт:** Оо, оччоҕо хайдах буолабыт? Кими көмөҕө ыҥырабыт?

**Көмүс балыкчаан**: Тиит-Арыы сүрүн оскуолатын үөрэнээччилэрэ Нуучча улуу норуотун эбэтэр суруйааччыларын остуоруйатын дьоруойдара буолан ыллаатыннар-үҥкүүлээтиннэр, оччоҕо Байҕалбыт тойоно үөрүө, Куобахчааны ыытыа…

**Остуоруйаһыт:** Оҕолооор, Куобахчааммытын быыһыахха, кэнсиэр көрдөрөргө бэлэмҥит дуо? (АһАААААА). Чэ бэрт, бэлэмнэниҥ, кэнсиэрбитин наһаа үчүгэйдик көрдөрүөххэ.

1. **С ним одним она была
Добродушна, весела,
С ним приветливо шутила
И, красуясь, говорила:
«Свет мой, зеркальце! скажи
Да всю правду доложи:
Я ль на свете всех милее,
Всех румяней и белее?»**
* Оҕолоор, бу ханнык остуоруйа тыллара?
* Сказка о мертвой царевне и о семи богатырях

*1-2 кылаас оҕолоро улуу нуучча суруйааччыта Александр Сергеевич Пушкин остуоруйатын «Сказка о мертвой царевне и о семи богатырях» дьоруойдара буолан биһиэхэ флешмоб үҥкүүлүөхтэрэ.*

1. **Позвала бабка внучку: внучка за бабку, бабка за дедку, дедка за репку — тянут-потянут, вытянуть не могут!**

- онтон бу, ханнык остуоруйаный?

- репка

Маладьыастар, 3 кылаас о5олоро нуучча норуотун остуоруйата «Репка» дьоруойдара мюзикл бэлэхтииллэр.

1. **Жили-были старик со старухой.**

**Вот и просит старик:**

**— Испеки мне, старая, …**

- тугу буһар диэн көрдөһөрүй, бу ханнык остуоруйаный?

- колобок

Наһаа үчүгэй оҕолоргут, маладьыастар. 4 кылаас үөрэнээччилэрэ, алын сүһүөх выпускнитара «Колобок» остуоруйа дьоруойдара ырыа-үҥкүү бэлэхтиэхтэрэ.

1. **Жили-были лиса да заяц. У лисы избушка ледяная, а у зайца — лубяная**

**-** дьэ эрэ, бу остуоруйаны таайыҥ эрэ

**-** заюшкина избушка

5 кылаас мааны кыргыттара «Заюшкина изба» остуоруйа дьоруойдарын толоруутугар ырыа

1. **Лез-лез, лез-лез — никак не мог влезть и говорит:**

**— Я лучше у вас на крыше буду жить.**

**— Да ты нас раздавишь!**

**— Нет, не раздавлю.**

**— Ну так полезай! Влез медведь на крышу.**

**Только уселся — трах! — раздавил …**

- тыатааҕы обургу тугу алдьатта? Ханнык остуоруйаный бу?

- теремок

Оннук, сөпкө эттигит. 6 кылаас оҕолоро бары билэр остуоруйабыт «Теремок» дьоруойдара бэйэлэрин эҕэрдэ нүөмэрдэрин үҥкүү бэлэхтиэхтэрэ

1. **Шёл, шёл, устал до смерточки. Сел на мягкую траву и пригорюнился. Откуда ни возьмись, бежит к нему серый волк:**

**— Что, Иван-царевич, сидишь, пригорюнившись, голову повесил?**

**— Как же мне не печалиться, серый волк? Остался я без доброго коня.**

**— Это я, Иван-царевич, твоего коня съел... Жалко мне тебя! Расскажи, зачем вдаль поехал, куда путь держишь?**

**— Послал меня батюшка поездить по белу свету, найти жар-птицу.**

**-** Бу остуоруйаны телевизорга субу-субу көрдөрөллөр, таайыҥ эрэ

- Иван царевич и серый волк

7 кылаас үөрэнээччилэрэ «Иван царевич и серый волк» остуоруйа дьоруойдара саҥа дьыллааҕы эҕэрдэ ырыаларын сэргиэххэйин

1. **Карло жил в каморке под лестницей, где у него ничего не было, кроме красивого очага - в стене против двери.**

**Но красивый очаг, и огонь в очаге, и котелок, кипящий на огне, были не настоящие - нарисованы на куске старого холста.**

**-** биллигит дуу?

-Буратино

8 кылаас оҕолоро бэрт көрдөөх «Буратино» уолчаан доҕотторун кытта үҥкүү кэһиилээх кэлбит.

1. **Эта простая ложка — котова, эта простая ложка — Петина, а эта не простая, точеная, ручка золоченая, — это Жихаркина. Никому ее не отдам.**

**Вот прослышала лиса, что в избушке Жихарка один хозяйничает, и захотелось ей жихаркиного мясца попробовать.**

**-** бу остуоруйаны таайаргыт ыарахаттардаах буолуо дии саныыбын, биллигит дуо?

-жихарка

Дьэ уонна, биһиги оскуола выпускниктара бэрт дьикти ааттаах «Жихарка» диэн остуоруйа дьоруойдара буолан биһиэхэ ырыа кэһиилээх кэлбиттэр.

**Кыһыл көмүс балыкчаан** – Маладьыастар, улуу Байҕал тойоно Нептун кырдьаҕас наһаа үөрдэ, сылбыт хаһаайынын Куобахчааны биһиэхэ төттөрү ыытта. Бу курдук бары көхтөөх буолуҥ, сомоҕо санаанан салайтарыҥ, доҕордуу буолуҥ. Көрсүөххэ диэри, күндү доҕотторум.

**Ыытааччы** – бэйэтин эҕэрдэ тылын этэр (оскуола директора)

**Ыытааччы** – бэйэтин э5эрдэ тылын этэр директоры үөрэх чааһыгар солбуйааччы (на5араадалар)

**Ыытааччы** – бэйэтин баҕа санаатын, бэлэхтэрин туттарар Тымныы Оҕонньор.

(бэлэх туттарыы)

**Ыытааччы** – улахан кылаас оҕолорун толоруутугар Флешмоб

**Ыытааччы** – манан Саҥа Дьыллааҕы торжественнай чааспыт түмүктэнэр, салҕыы эһигини күүтэллэр минньигэс астаах кафе, араас аттракционнар, оонньуулар, үҥкүүлэр. Көрсүөххэ диэри!